ΓΡΑΠΤΗ ΕΡΩΤΗΣΗ E-3707/00

υποβολή: John Cushnahan (PPE-DE) προς το Συμβούλιο

(30 Νοεμβρίου 2000)

Θέμα: Τα δεινά της κοινότητας των Αχμαντί στο Πακιστάν

Έχει άραγε γνώση η Προεδρία των παραβιάσεων των ανθρωπίνων δικαιωμάτων που διαπράττονται σε βάρος της κοινότητας Αχμαντί στο Πακιστάν; Πολυάριθμοι νόμοι που ψηφίστηκαν το 1974 κατέστησαν ποινικό αδίκημα για τους Αχμαντί να δηλώνουν, να εξασκούν και να διακηρύσσουν την πίστη τους. Σε πολλά μέλη της κοινότητας απαγγέλθηκε η κατηγορία της βλασφημίας στα πλαίσια του Τμήματος 295C, που προβλέπει την ποινή του θανάτου. Πρόσφατες περιπτώσεις δολοφονιών με θρησκευτικά κίνητρα που διέπραξαν ορθόδοξοι Μουσουλμάνοι κατά των Αχμαντί δεν έχουν ακόμη διερευνηθεί. Τι σκοπεύει το Συμβούλιο να πράξει προκειμένου να προστατεύσει τα θεμελιώδη δικαιώματα της κοινότητας των Αχμαντί;

Απάντηση

(12 Μαρτίου 2001)

Το Συμβούλιο συμμερίζεται την ανησυχία που εκφράζει η δήλωση του αξιότιμου κυρίου βουλευτή όσον αφορά τις διακρίσεις κατά των θρησκευτικών μειονοτήτων στο Πακιστάν. Δεδομένου ότι οι τακτικές συνεδριάσεις πολιτικού διαλόγου μεταξύ της Ένωσης και του Πακιστάν ανεστάλησαν λόγω του στρατιωτικού πραξικοπήματος το 1999, είναι δυσκολότερο από πριν να διαβιβάσει η Ένωση τις ανησυχίες της στους πολιτικούς ιθύνοντες του Πακιστάν. Ωστόσο, το θέμα της προστασίας των θρησκευτικών μειονοτήτων έχει επανειλημμένα θιγεί με συνομιλητέςψηλού επιπέδου από την διοίκηση και την κυβέρνηση, και δη κατά τις ad hoc επισκέψεις της Τρόικας στο Ισλαμαμπάντ τον Νοέμβριο του 1999 και τον Νοέμβριο του 2000. Κατά την τελευταία της επίσκεψη συγκεκριμένα, η Τρόικα ζήτησε επίμονα από τον Υπουργό Εσωτερικών να διασφαλιστεί η αποτελεσματική προστασία των θρησκευτικών μειονοτήτων από κάθε βιαιοπραγία μεταξύ κοινοτήτων, να διαφωτιστούν τα επεισόδια που έλαβαν χώρα και να διωχθούν δικαστικώς οιπεύθυνοι των πράξεων αυτών. Η Τρόικα έθιξε επίσης το ζήτημα των νομικών διακρίσεων που εξακολουθούν ναφίσταται στο Πακιστάν καθ' ορισμένων μειονοτήτων, καθώς επίσης και το ζήτημα των χωριστών ψηφοφοριών.

Κατά τη διάρκεια των συνομιλιών αυτών, ο Υπουργός κ. HAIDER διαβεβαίωσε την Τρόικα ότι η κυβέρνηση επιθυμεί να συμμετάσχουν οι μειονότητες στην πολιτική διαδικασία. Αναγνωρίζοντας ότι οι αρχικές μεροληπτικές αποφάσεις που ελήφθησαν κατ' εφαρμογήν της νομοθεσίας περί βλασφημίας αναστάτωσαν τις ενδιαφερόμενες ομάδες, ο κ. HAIDER επέμεινε ότι καμία από τις αμφιλεγόμενες αυτές αποφάσεις δεν επικυρώθηκε κατά την δευτεροβάθμια νομική διαδικασία. Οπουργός βεβαίωσε επίσης ότι η κυβέρνησηπόσχεται να συνεχίσει την απαραίτητη μεταρρύθμιση της νομοθεσίας αυτής. Όσον αφορά τις βιαιοπραγίες μεταξύ κοινοτήτων, η κυβέρνηση δήλωσε ότι συνειδητοποιεί την έκταση του προβλήματος" θα συνεχίσει να τηρεί σταθερή γραμμή ενάντια σε κάθε βία και θα αναλάβει τη σύλληψη και ποινική δίωξη τωνπευθύνων.

Η Τρόικαπενθύμισε στονπουργό ότι τα προβλήματα αυτά γεννούν ζωηρές ανησυχίες στην Ευρώπη και ότι οι πολιτικοί ιθύνοντες, οι ΜΚΟ και ότι τα ευρωπαϊκά μέσα ενημέρωσης θα παρακολουθήσουν εκ του σύνεγγυς την εξέλιξη της κατάστασης στο Πακιστάν. Το Συμβούλιο θα συνεχίσει να εξετάζει τακτικά την τρέχουσα κατάσταση και εάν χρειαστεί θα συζητήσει εκ νέου, μέσω των ευρωπαίων πρεσβευτών στο Ισλαμαμπάντ, τα προβλήματα αυτά με τους αρμόδιους συνομιλητές.